கேள்வி: அரியானா பள்ளிக் கல்வித் துறை என்பது என்ன?
பதில்: அரியானா பள்ளிக் கல்வித் துறை (''Department of School Education, Haryana'') இந்தியா அரியானா மாநிலத்தில் பள்ளிக் கல்வியை கவனிக்கும் அரியானா மாநில அரசின் ஒரு பிரிவாகும். அரியானா அரசின் பள்ளிகளில் பள்ளி ஆசிரியர்களை தேர்ந்தெடுத்து பணியமர்த்துவதற்கு இந்தத் துறை பொறுப்பாகும். அரியானா பள்ளிக் கல்வி வாரியத்தையும் அரியானா பள்ளிக் கல்வித் துறை நிர்வகிக்கிறது. இவ்வாரியம் பள்ளி இறுதி தேர்வுகளை நடத்துகிறது.
கேள்வி: அரியானா பள்ளிக் கல்வித் துறை - வரலாறு பற்றி நீங்கள் என்ன அறிந்துள்ளீர்கள்?
பதில்: 1966 ஆம் ஆண்டில் பஞ்சாப் (இந்தியா) அரியானா மாநிலம் பிரிக்கப்பட்டபோது அரியானா பள்ளிக் கல்வித் துறை நிறுவப்பட்டது.
கேள்வி: அரியானா பள்ளிக் கல்வித் துறை - பள்ளிக் கல்வியின் நிலை பற்றி நீங்கள் என்ன அறிந்துள்ளீர்கள்?
பதில்: 2019 ஆம் ஆண்டு சனவரி மாதத்தில் வெளியிடப்பட்ட 2018 ஆம் ஆண்டுக்கான கல்விக் கணக்கெடுப்பு அறிக்கை, அரியானா மாநிலத்தில் கிராமப்புற அரியானாவில் வசிக்கும் குழந்தைகளில் 55.3% பேர் 2018 ஆம் ஆண்டில் தனியார் பள்ளிகளுக்குச் செல்வதைக் கண்டறிந்தது. இந்த எண்ணிக்கை 2016 ஆம் ஆண்டில் 55.8% ஆகும். 15-16 வயதுப் பிரிவில் 6.8% பெண் குழந்தைகளும், 11-14 வயதுப் பிரிவில் 2.3% பெண் குழந்தைகளும் மாநிலத்தின் கிராமப்புறங்களில் எந்தப் பள்ளியிலும் சேரவில்லை. 3 முதல் 5 ஆம் வகுப்பு வரையிலான 58% குழந்தைகளால் 2 ஆம் வகுப்பு பாடத்தை படிக்க முடிந்தது. அரியானாவில் 84% பள்ளிகள் பள்ளி வளாகத்திற்குள் விளையாட்டு மைதானத்தைக் கொண்டிருந்தன. மேலும் 90 சதவீதத்திற்கும் மேற்பட்ட பள்ளிகளில் விளையாட்டு மைதானத்தை அணுகவும் முடிந்தது. மாநிலத்தில் தொடக்கப் பிரிவுகளைக் கொண்ட 15,998 அரசுப் பள்ளிகள் இருந்தன. மொத்தத்தில் 9,177 தொடக்கப் பள்ளிகளும் 6,821 உயர்நிலைப் பள்ளிகளும் மாநிலத்தில் இருந்தன. தொடக்கப்பள்ளிகளுடன் ஒப்பிடும்போது உயர்நிலைப்பள்லிகளின் எண்ணிக்கை கிட்டத்தட்ட 13.6% அதிகமாகும்.